JohanHeinsen/ENO huggingface dataset:
Odense Adresse-Contoirs Efterretninger, 1844-05-30
Norge. Jubeloldingen, Generalchirurg og Professor Thulstrup er fornylig død i Christiania og blev begravet med stor Høitidelighed. J Følget saaes Statholderen, flere Statsraader og høiere civile og militaire Embedsmænd, Lægeetaten, Universitetslærerne. det norske Selskabs Medlemmer o. s. v. Studenterne sluttede sig ved Universitetet til Liigtoget med Sørgemusik, og ved Graven paa Christkirkegaard blev en i Anledningen forfattet Sang afsjunget.
Odense Adresse-Contoirs Efterretninger, 1844-05-30
Fædrelandet. Offentlige Foranstaltninger. Under 1 Mai d. A. er Kammerjunker, Bye- og Herredsfoged Wedel Heinen i Middelfart allernaadigst beskikket til Valgdirecteur for det 12te Distrikt i de mindre Landeiendoms besidderes Valgklasse til Provindsialstændernes Forsamling for Østifterne.
Odense Adresse-Contoirs Efterretninger, 1844-05-30
Det vil erindres, at der i Løbet af sidstafvigte Aars Foraar blev i Kjøbenhavn begaaet et dengang meget omtalt betydeligt Bedrageri med Hensyn til et af Grosserer Fangel til Centralkassen pantsat Varelager. hvilket, efterat være anmeldt for Politiet, foranledigede en Deel Undersøgelser, der endte med, at forhenværende Kjøbmand og Lieutenant Christian Vilhelm Bechmann blev sat under Justitiens Tiltale for Tyveri og Bedrageri. Denne Sag er nu bleven paadømt i sidste Jnstants. Overretten ansaae Tiltalte med en Straf af 1 Aars Forbedringshuusarbeide i Henhold til Forordningen 11 April 1840 §1, § 39 andet Membrum, cfr. §77, §44 og § 41. Høiesterets Dom i Sagen. lyder saaledes: Landsover- samt Hof= og Stadsrettens Dom bør ved Magt at stande. J Salarium, til Advocat Buntzen for Høiesteret betaler Tiltalte 20 Rbd. Sølv.
Odense Adresse-Contoirs Efterretninger, 1844-05-30
Blandinger. Det vil ventelig overraske Mange - hedder det i Kbhposten – at erfare, at de fire slesvigske Stænderdeputerede, P. H. Lorenzen, Nis Lorenzen, P. Jepsen og A. H. Posselt, have besluttet ikke at møde i den slesvigske Stænderforsamling, saalænge det kgl. Patent af 29 Marts d. A., angaaende Brugen af det danske Sprog i den slesvigske Forsamling, er i Kraft. Deres fire forskjellige Erklæringer herom ere indrykkede i Apenrader Ugeblad. P. H. Lorenzen, - der, paa den ene Side som sandru Mand ikke kan negte at kunne Tydsk, men paa den anden Side heller ikke kan svigte den Stilling, som Pligten at hævde Folkets krænkede Nationalitet foreskriver. - erklærer, at han, først kan hengive sig til fornyet stændersk Virksomhed, naar den tidligere kgl. Anerkjendelse af, at Brugen af det danske Sprog i den slesvigske Stænderforsamling er de dansktalende Slesvigeres naturlige Ret, bliver virkelig. - Nis Lorenzen, vil ikke ved den Usandhed", at han ikke skulde være det tydske Sprog, mægtig nok, af sine Medundersaatter kjøbe det som en Naade, hvad der af Hs. Maj. Kongen selv er blevet anerkjendt som hans naturlige Ret" - Jepsen erklærer sig foranlediget til den Beslutning, ikke at møde i Stænderforsamlingen saalænge Patentet er gieldende" - og Posselt, - endskjøndt det ikke har været hans Hensigt at afbenytte det danske Sprog i Stændersalen, hvis det var blevet anerkjendt med lige Ret som det tydske - erklærer dog, at de dansktalende Slesvigeres naturlige Ret, som alt ved Resc. af 2 Decbr. 1842. var anerkjendt, er ved Patentet af 29 Marts d. A. bleven saa lidet iagttaget, at han ingen Tilbøielighed føler til at møde i den slesvigske Stænderforsamling som Repræsentant for et nordslesvigsk Land=Valgdistrikt, saalænge bemeldte Patent er gieldende". - Disse Erklæringer indeholde vistnok en meget retfærdig Protest imod Patentet; men er denne Udtrædelse af Stænderforsamlingen det rette Middel til at lægge denne Protest for Dagen, Disse fire Deputerede have derved ikke alene overladt Pladsen til deres Suppleanter, der formodentlig, som valgte af Minoriteten, meest ere Slesvigholstenere; men de have tillige, saavidt vi kunne indsee, for deres og deres Committenters Vedkommende, opgivet hele Stænderinstitutionen. Det er ikke længer igjennem den, de ville virke, og denne Beslutning maa vel forekomme at være saameget mere ubetimelig, som Patentet selv forkynder sig som provisorisk, og som et Lovforslag, der skal debatteres af den forestaaende Forsamling og hvorom denne skal afgive sin Betænkning. Nu er der vel ingen Tvivl om, at Majoriteten i Forsamlingen vilde have været imod dem; men bør en hæderlig Minoritet derfor trække sig tilbage?"
Odense Adresse-Contoirs Efterretninger, 1844-05-30
Af Journalerne fra Havre erfarer Man, at et Jordskjælv har fundet Sted den 17 April paa St. Thomas, og at det skal have havt slemme Følger. Berl. Tid, melder, at det af Dagligt Allehanda" sees, at den til de svenske Studenters Kjøbenhavnsreise i Upsala nedsatte Committee har afgivet en Skrivelse til Universitetets Procantsler, Erkebispen, hvori den underretter ham om, at Man har besluttet at opgive Reisen for denne Gang af Kjærlighed og undersaatlig Ærbødighed" for Kongens Person. - Börsenhalle" meddeler derimod denne Efterretning saaledes, at Studenterne have tilstillet Ærkebiskoppen en lang, motiveret Begjæring, hvori han anmodedes om, at forestille Kongen Sagen i dens rette Lys.
Odense Adresse-Contoirs Efterretninger, 1844-05-30
Kjøbenhavns Tivoli aabnedes for første Gang i Mandags og de Besøgendes Antal var 7000. Mange hensigtsmæssige Forbedringer ere trufne i Arrangementet og der er blevet opført flere nye Bygninger, hvilket altsammen erfares i "Tivoli-Avisen", hvoraf første Nummer, redigeret af S. Siesby, er udkommet i Mandags, og hvoraf et Nummer daglig vil udkomme.
Odense Adresse-Contoirs Efterretninger, 1844-05-30
Mad. Werligh har i denne Tid forladt sit Selskab i Bergen og overdraget dets Bestyrelse til Hr. Hansen, hun skal ifølge Berl. Tid, staae i Begreb med at gifte sig med en bergensk Kjøbmand. (?) Thisted A. melder, at en formuende Gaardmands Kone paa Morsø har i Fredags Nat listet sig bort fra Mandens Side og hængt sig. Hun havde i de sidste 14 Dage, efterat være kommet op fra et Sygeleie, angivet sig selv for at være drikfældig, uden at Manden eller Andre havde mærket saadant eller hertil vilde fæste Liid. Man maa derfor antage, at hun har liidt af Aandsforvirring og at Gierningen derved er bevirket.
Odense Adresse-Contoirs Efterretninger, 1844-05-30
Det kongl. nordiske Oldskrift-Selskab afholdt Qvartalsmøde den 27 April under Forsæde af Præstdenten Hs. K. H. Kronprindsen. En Udsigt meddeeltes over Selskabets Status og Foretagender afvigte Aar. Selskabets vigtigste Foretagende for Tiden er en critisk Textudgave af Jslands Oldtids Sager, vedkommende i Særdeleshed selve Jsland og Jslændernes Bedrifter, fra det 9de til det 14de Aarhundrede. Mange af disse Sager vare hidtil enten aldeles ikke udgivne eller ogsaa kun paa en meget ufuldstændig og uefterrettelig Maade, hvorfor en ny critisk Udgave længe var været savnet og ønsket. Hs. K. H. Præsidenten havde ved sit Ophold forrige Sommer paa Øen Føhr i Vesterhavet ladet flere derværende Gravhøie aabne og undersøge. J een af disse fandtes en Urne og ved Siden af den, ligesom ogsaa oven i og over Urnen, Jernsager. Dette Fund forekom ham mærkeligt, hvorfor han selv med største Varsomhed optog Urnen, der uagtet den var ganske gjennem trukken af Fugtighed, dog bevaredes i en saadan Stand, at dens Form er kjendelig. Urnen var fyldt med brændte Been, hvorover laae en efter Udglødning sammentrykt Jernbukkel, muligen hørende til en Hovedbedækning eller til et Skjold, samt over Urnen 4 Fragmenter af et udmærket Sværd af Jern, hvis Haandtag har en kort Pareerstang og foroven en stor Knap. Klingen har havt en Længde af 30 Tommer. Hvad der har bedækket det 8 Tommer lange Haandtag er nu fortæret eller vel snarere opbrændt, eftersom det tydelig sees, at Man har lagt Sværdet i Jlden, dernæst sammenbukket og brudt det, for at kunne henlægge det over Urnen og tillige gjøre det aldeles uskikket til at bruges af nogen anden end dets Eier, med hvis Aske det blev begravet. Ved en Tegning søgte Hs. Kgl. Høihed at tydeliggjøre, hvorledes ovenmeldte Jernbukkel laae over de brændte Been, og Stykkerne af Sværdet vare henlagte forsviis over Urnen.
Odense Adresse-Contoirs Efterretninger, 1844-05-30
Hs. K. H. Præsidenten forelagde en mærkelig Samling af tynde Flintslækker eller formeentlige Forberedelser til Pilespidser, som vare fundne sammen med nogle større Flintstykker, af hvilke Flækker kjendelig vare udhuggede. Disse Flækker vare opsamlede paa en lille Øe Ego under det Kammerherre Opholm tilhørende Gods Dyre hovedgaard ved Korsøer, hvor de saaes at ligge i saadan Mængde paa Strandkanten, at det efter al Rimelighed i sin Tid har været det Sted selv, paa hvilket Flækkerne ere udslaaede. Denne Jagttagelse var saameget mere interessant, som Man forhen kun havde truffet Flintklækkerne for sig, og ikke, som her, ved Siden af de Stykker, af hvilke de vare udhuggede. Af de i Aaret 1843 optagne vare følgende indtraadte i Klassen af de stiftende Medlemmer: Keiseren af Brasilien, Kongen af Grækenland, Storfyrst=Tronfølgeren i Rusland og Hertugen af Lucca; fremdeles russisk Generalpostdirecteur Adlerberg, brasiliansk Udenrigsminister Albuquerque, Fyrsterne Demidoff i Toscana, Golitzin, Generalgouverneur i Moskou og Gortschakoff, Generalgouverneur over Vest-Siberien, John Lee Esg. i London, storbrittannisk Generalconsul i China Mac greger, Gouverneuren over Trinidad Macleod, Præsidenten i Republiken Ny Granada i Sydamerika Marquet, østerrigsk Kammerherre Miniscalchi i Verona, Sir Moses Montefiore i London, General Grev Orloff i St. Petersborg, Statsraad Rumin i Moskou, Hs. Hlbd. Pavens Huusprælat, Senats=Præsident Schindler i Krakau, Geheimeraad Grev Stroganoff i St. Petersborg, Prinds af Georgien Teimouraz Czarevitsch, Søn af Kong Georg XIII, Kammerherre, hos Dronningen af Spanien Grev Toren, Fyrsten af Warschau Grev Paskevitsch-Erivansky og Richard Wood, storbrittannisk Consul i Damascus. - Jfølge den af Secretairen meddeelte Udsigt havde Selskabets faste Fond derved erholdt en Tilvæxt af 4500 Rbd. og var saaledes steget til 40,000 Rbd. Sølv i kongelige . pCts. Obligationer.
Odense Adresse-Contoirs Efterretninger, 1844-05-30
J Søndags Formiddags ankom den Handelshuset Puggaard & Comp. tilhørende Brig Bolette Puggaard", ført af Capt. P. Lund, til Kjøbenhavn fra Rio Janeiro. Briggen afgik fra Kjøbenhavn til Rak skov og Antverpen i November Maaned forrige Aar.
Odense Adresse-Contoirs Efterretninger, 1844-05-30
J Aarh. A. har En Ven af nyttig Virksomhed, men ikke af tom Efterlignelse" indrykket følgende Spørgsmaal: Er det tænkeligt at et Jernbane-Monopol gives for en Bane fra Nyborg over Odense til Assens, uden at den, om Vinteren til alle Tider passable Vei over Middelfart tillige sætter Banen i Berørelse med Jylland, Vil en Jernbane gjennem Danmark blive til Nytte eller Skade for Landet? Vil den ikke svække, istedetfor at befordre vort Agerbrugs og vor Handels Virksomhed; thi vil den ikke direkte og indi rette drage saa mange Kapitaler ud af hine Jnteresser, at Jernbanen bestandig maa blive tom? Vil Regjeringen give Ret til Anlæggelsen af en Jernbane gjennem Landet, bør da Jylland blive udenfor, og bør den personlige Speculation da kunne bestemme Linien, - eller bør hele Landets Jnteresser søges inddraget deri, Er der ikke alt for Meget i Danmark, der endnu behøver Driftskapital, til at vi kunne undvære Millioner for en Jernbane og alle dens Fornødenheder; og bliver den aarlige Tribut dertil ikke endnu føleligere end det første Anlæg Hvad og Hvem skal egentlig hertillands befordres paa Jernbanen, for at gjøre den til en Fordeel for Landet? Have de to Dampskibe, der nu gaae fra Sjælland, Fyen og Jylland til Kiel, altsaa paa Routen til Hamborg, saameget at bestille, at dette kunde afgive Procenter til Jernbaneactionairerne? Og hvorfra skal det Mere komme? Mange paastaae, at det Hele intet har at betyde, – at det er en Papirhandel, der ender med Fallitter - og lange Næser; men var dette tænkeligt, hvad skulde man da kalde en Spekulation af den Art 2.
Odense Adresse-Contoirs Efterretninger, 1844-05-30
Odense. Efterat nu Actietegningen er fuldendt med Hensyn til Jernbanen lige til Aarøsund, saa at der nu for Alvor er begyndt paa Actietegningen til den Assens-Odense=Nyborgske Jernbane og denne nye Tegning har fundet stor Sympathie saavel i Udlandet, som i selve Fyen, hører Man ikke uden Forundring, at der fra Middelfart skal afgaae en Deputation til Hs. Majestæt for at bevirke, at der skal indrømmes en Concession til at den over Hertugdommerne gaaende Jernbane skal fortsættes af en anden Retning, nemlig over Kolding til Middelfart, istedetfor over Assens. Det Urimelige i dette Forlangende synes at være løinefaldende, da Banen i saa Tilfælde nok vilde blive over 5 Miil længere og Omkostningerne ved sammes Anlæg i en meget betydelig Grad forhøies.
Odense Adresse-Contoirs Efterretninger, 1844-05-30
Anden Pintsedag skal der være afbrændt en Gaard paa Flødstrup; samme Dag skulle 2 Gaarde være afbrændte paa Sletten, og igaar vil Man paa Landeveien have bemærket en stor Jldebrand ved Holckenhavn.
Odense Adresse-Contoirs Efterretninger, 1844-05-30
Det idag hertil ankomne Nummer af Börsen halle melder (!), at Berlingske Tidende af 21 og 23 ds. ere lagte under Beslag. - Dette anføres blot som en Curiositet.
Odense Adresse-Contoirs Efterretninger, 1844-05-30
Skibs- og Handels-Efterretninger. Christiania d. 23 Mai. De nærværende Kornpriser ere følgende: Hvede 18 Mk., Danz og Königsb. Rug 13 Mk., dansk ditto 12 Mk. 12 s., 2 rad. Byg 12 Mk., 6rad. ditto 9 M. a 9 Mk. 12 s., alt paa 2 Maaned. Credit, Havre 67 Mk., Erter 13 Mk. 12 s., østersøiske ditto 3 Spd. 6 s., store ditto ditto 19-20 Mk., hele Gryn 1 1/2 -5 Spd., halve ditto 4 Spd., godt Malt 3 Spd.; Alt pr. Tønde. Ind- og udklarerede Skibe ved Odense Toldkammer. Jndgaaede, den 28 Mai, N. Stiansen af og fra Kragerøe, Sluppen de trende Brødre med Trælast; S. Hendricksen af og fra Østerriisøer, Sluppen Fødelandet med Trælast; G. Mattson af Fiskebekskihl, fra Frederikshald, Sluppen Johan August med Trælast; L. Aasmundsen af og fra Christiania, Sluppen Hjorten med Trælast; H. T. Helweg af Odense, fra Cokensie, Briggen Peter & Wilhelm med Steenkul, M. J. Møller af Odense, fra Bogense, Jagten Enigheden med Korn; C. Johnson af Arendahl, fra Sarpsborg, Skonnerten Diligence med Trælast; den 29de, A. Albrechtsen af Tvedestrand, fra Østerriisøer, Briggen Erstatningen med Trælast. Udgaaede: den 28de, A. Hansen af Odense, til Pillau, Galeasen Cathrine Marie, ballastet; R. Rasmussen af Odense, til Pillau, Skonnerten Betzy & Laura, ballastet.
Odense Adresse-Contoirs Efterretninger, 1844-05-30
Kjøbenhavns Havnepriser den 25 Mai 1811. Hvede, sjell. 3 Rd. 61s. 36 R. 16 s. Byg, 2rad. 3 Rd. 488 43 R. 1s. dito, holst . 6 Rd. - s.-6 R. 32 s. Byg, 6rad. 2 Rd. 61s. 2 R. 81s. dito, loll... Rd. - s. - R. - s. Havre..... 2 Rd. 1s. 2. 48. Rug, holst. Rd. - s. - R. - s. Ærter ...... 3 Rd. 32 s. - R. - s. dito, f. Prov. 3 Rd. 32 s. - R. - s. Raps ........ Rd. - s. R. - s.
Odense Adresse-Contoirs Efterretninger, 1844-05-30
Kjøbenhavns Børs-Cours den 28 Mai 1841. Species 200. Hamb. 2 M. - k. S. 198 1/4. Bank-Disconto 4 pCt., ditto paa Banco=Vexler 3 1/4 pCt. 4 pCt. Kgl. Obligat. (uden Rente) 102 1/4 a 102 1/2 Rbd. Sedler. 3 pCt. engelsk danske Obligationer 86 a 86 1/2 L. St. Nationalbank-Actier 125 3/4 a 126 Rbd. r. Sølv. Roeskilde Jernbane-Actietegning incl. Fortegningsretten til Sidebaner - a - pCt.
Odense Adresse-Contoirs Efterretninger, 1844-05-30
AVERTISSEMENTS. Det er en stor Trøst i Ulykken at finde medlidende Hjerter, som visse virksom Deeltagelse. Den Trøst har ogsaa jeg erfaret, da Gud tilskikkede mig den tunge Prøvelse, at jeg og Mange af min kjære Menighed i denne Vinter bleve huusvilde ved en skrækkelig Jldebrand. Den ædle Greve, Schaffalitzky de Muckadell, gav mig og min Familie Huuslye paa sin egen Gaard, milde Gaver ere rigelig skjænkede til de Brandlidte fra mange Steder, og saavel fra Nabosognene som mine egne Menigheder har man med forekommende Velvillie været mig behjelpelig med at tilkjøre en stor Deel Bygningsmaterialier til den nye Præstegaard, samt at besørge en Deel af Haandlangerarbeidet ved Bygningen. Gud lønne alle de gode Mennesker, som have viist mig og mine brandlidte Sognefolk saa virksom Deeltagelse, for hvilken jeg i disse faa Linier bevidner dem alle mit rørte Hjertes inderlige Taknemmelighed. H. Agerbek, p. t. Arreskov den 21 Mai 1811. Sognepræst til Østerhæsinge og Hillerslev. Til Advarsel bekjendtgjøres, at Jngen maae bade sig i Bagvandet fra Munkemølle, forsaavidt samme berører Hunderup Grund, navnlig ved den saakaldte Lange Broe. Enhver, der overtræder dette Forbud, maae vente at blive anholdt og draget til Ansvar. Odense Herredscontoir den 30 Mai 1844. F. Knudsen.
Odense Adresse-Contoirs Efterretninger, 1844-05-30
At Fuldmægtig Niels Petersen er bemyndiget til, i min Fraværelse, paa mine Vegne, at besørge saavel de herved Contoiret forefaldende Expeditioner, som ogsaa til at modtage og qvittere for de Afgivter, vedkommende Ydere have at erlægge. bekjendtgjøres herved, overeensstemmende med Forordningen af 8 Juli 1810, dens 17de §. Aarestrup, Nyborg Toldkammer den 28 Mai 1811. Toldkasserer.
Odense Adresse-Contoirs Efterretninger, 1844-05-30
Mandagen den 27 dennes er paa Veien imellem Odense og Bommen ved Aasum tabt et tokasses Sølv=Lommeuhr, som den retsindige Finder bedes, imod en passende Douceur, at aflevere til Hans Hendrichsen hos Farver Schrøder i Nedergade.
Odense Adresse-Contoirs Efterretninger, 1844-05-30
J Løverdags er i Gaarden No. 52 paa Overgade bortkommet et Pudevaar, hvori fandtes 3 Stkr. Hvergarn. Hvor, samme skulde være kommen ihænde, bedes at aflevere det hos Brændeviinsbrænder H. N. Petersen paa Overgade. Nyborg Læseforening. Generalforsamling Fredag 7 Juni, Aften Kl. 8.
Odense Adresse-Contoirs Efterretninger, 1844-05-30
Søndagen den 9 Juni, Aften Kl. 2, afholdes Bal i Skydeforeningens Pavillon i Prices Hauge, hvortil Foreningens Medlemmer og andre udenbyes Boende indbydes. Entre-Billetter a 3 Mk. erholdes hos Selskabets Secretair, Hr. S. Tandrop. Faaborg den 25 Mai 1844. Directionen. Af vedkommende høie Autoritet overdraget den Kongelige Classelotterie=Collection her i Byen, som forhen bestyredes af ved Døden afgangne Collecteur Bonnesen, bruger jeg herved den ærbødige Frihed, med hvad dermed staaer i Forbindelse, at anbefale mig. Hele, halve og qvart Lodder til 4de Trækning, som finder Sted førstkommende 8 Julii, kan fra idag erholdes indtil Fredag 28 Juni, Eftermiddag Kl. 4. Min Bopæl er paa Overgade No. 40 i Stuen. Odense den 30 Mai 1844. J. Bang. Marsily's Hotel i Kiel.
Odense Adresse-Contoirs Efterretninger, 1844-05-30
Herved tillader jeg mig at underrette det ærede Publicum om, at jeg har indrettet et Hotel af ovenstaaende Navn, forsynet med alle Beqvemmeligheder, Restauration, table dendte, Badeværelse, samt Stald og Vognremisse. Jeg har ikke sparet nogen Umage eller Bekostning ved dets Jndretning, og det skal stedse være Maalet. for mine Bestræbelser ved hurtig, billig og god Opvartning at erhverve mig deres Tilfredshed, som beære mig med deres Besøg. Ærbødigst Ehaard Marfily, De Debitorer, hvis forfaldne Auctionsregninger ikke blive indbetalte senest inden 8 Dage, ville uopholdeligen dertil vorde sagsøgte. Odense den 30 Mai 1844. N. Petersen.
Odense Adresse-Contoirs Efterretninger, 1844-05-30
En Dreng af honette Forældre kan antages ved en Manufakturhandel i Kjøbenhavn. En selvskreven Billet bedes indlagt paa Adressecontoiret mærket C. B. 401.
Odense Adresse-Contoirs Efterretninger, 1844-05-30
En Stuepige, der til Fuldkommenhed forstaaer sig paa Reengjøren og Vadsk, kan til 1 Novbr. faae Plads paa Broholm pr. Nyborg.
Odense Adresse-Contoirs Efterretninger, 1844-05-30
Tvende duelige Grovsmedsvende kunne strax M. erholde stadigt Arbeide hos Undertegnede; ligeledes kan et ungt Menneske, helst fra Landet, der ønsker at lære Grovsmedprofessionen, strax blive antaget af Odense Overgade No. 48. M. Koppel.
Odense Adresse-Contoirs Efterretninger, 1844-05-30
Bestillinger paa forgyldte Rammer, pragtfulde og simple, i forskjellige Størrelser, fra en af Hovedstadens bedste Forgyldere, modtages i den Hempelske Boghandling. Seltzer-Vand. paa 1/4 Pots Flasker er i disse Dage arriveret og faaes hos Chr. Andrup. paa Overgade.
Odense Adresse-Contoirs Efterretninger, 1844-05-30
Et nyt Jern=Fortepiano, 6 1/3 Octav fra Contra 6, af egen nye Construction, de er færdig hos Undertegnede (hvortil Jernet er forfærdiget i Hr. Allerups Jernstøberie). Til at prøve dette Jnstrument indbydes ærbødigst.
Odense Adresse-Contoirs Efterretninger, 1844-05-30
Fremdeles er jeg saa fri at anbefale mig med nye Fortepianoer i følgende Sorter: 6 1/4 Octavs Jern-Fortepianoer efter Størrelsen, fra 360 til 250 Rbd. 6 Octavs Fortepiano med indvendig Jernafstivning 200 6 Octavs mindre Fortepiano uden Jernafstivning 130 - Ved stedse at anvende de nyeste Forbedringer og muligste Flid paa mine Jnstrumenter, kan jeg indestaae for deres Godhed i enhver Henseende. Ærbødigst Odense den 21 Mai 1811. C. Hartvig.
Odense Adresse-Contoirs Efterretninger, 1844-05-30
Et brugt, meget godt Fortepiano, 5 1/2 Octav, anvises til Salg fra Adressecontoiret.
Odense Adresse-Contoirs Efterretninger, 1844-05-30
J den Hempelske Boghandling haves Udsalg af Protokoller af forskjellig Størrelse, Format og Papir. Ministerialbøger. Skolejournaler. Navne, Dagbøger- og Charakteerlister for den indbyrdes Underviisning. Skibsjournaler og Logbøger. Sporteljournaler. Overformynderieprotokoller. Hoved- og Kassebøger. Post-Contrabøger. Trykte Schema til Examenslister. Blanqvetter til Vexler, Certe partier, Gjæstgivertaxter og Conossementer m. Fl.
Odense Adresse-Contoirs Efterretninger, 1844-05-30
En smuk nye Leilighed, bestaaende af 4 Værelser, Kjøkken, Spiiskammer, Brændehuus &c., samt hosliggende smukt anlagte Have; Alt beliggende i en yndig Egn, 1/2 Miil fra Odense, kan erholdes til Leie førstkommende Efteraar. Adressecontoiret anviser.
Odense Adresse-Contoirs Efterretninger, 1844-05-30
Eiendom til Salg. Den af de tvende paa Raagøe beliggende Gaarde, som tilhører Ole Christiansens Enke, er underhaanden at faae tilkjøbs. Eiendommen staaer for Hartkorn 8 Tdr. 7 Skpr. 3 Fdkr. 3/4 Alb. efter den nye Matricul, og dens tilliggende Jorder, der ere af fortrinlig Godhed, bestaae af circa 80 Tdr. Land Ager og Eng, samt circa 1 1/2 Td. Land Skov. Med Eiendommen følger Besætning af Heste og Avlsredskaber, som og Sæden paa Marken, der lover det bedste Udbytte, og Kjøberen kan strax tiltræde Gaarden. Den nedlagte Sæd bestaaer af 12 Tdr. Vinterkorn, 15 Tdr. Byg, 9 Tdr. Ærter og 2 1/2 Tdr. Havre. Hele Gaarden er for 10 Aar siden ombygget og bestaar af 76 Fag, foruden et Huus paa 1 Fag, hvori er Mølle og Kjærne værk. Stuehuset, der har en Bredde af 14 Alen, er særdeles smukt indrettet til Beboelse for hvilken som helst Familie, og samtlige Bygninger ere i Brandkassen forsikkrede for 1500 Rbd. Af Kjøbesummen kan Halvdelen forblive indestaaende i Eiendommen, om Kjøberen maatte ønske det. Raagøe er, som bekjendt, fortrinlig beliggende for Søefart og Fiskerie, og saavel Korn som Fedevarer afsættes paa Stedet, almindelig til de bedste Priser. Lysthavende vilde behage at henvende sig enten directe til Enken eller til Forvalter Lützen paa Pederstrup pr. Mariboe.
Odense Adresse-Contoirs Efterretninger, 1844-05-30
Eiendomme til Salg. Exam. juris Hansen i Odense Vindegade har i Commission at sælge en Mængde Landeiendomme i Jylland (Hovedgaarde, Bøndergaarde og en Vandmølle) med Areal af indtil 800 Tønder Land.
Odense Adresse-Contoirs Efterretninger, 1844-05-30
Hos Skibsbygmester A. Hansen paa Odense Kanaldæmning er til Salg for billig Priis en Vandsnegl med godt solid Beslag, og en Lystbaad, tjenlig til Aaen eller en Jndsøe.
Odense Adresse-Contoirs Efterretninger, 1844-05-30
Gaarden No. 601 i St. Annagaden, forhen beboet af Collecteur Bonnesen, er underhaanden at faae tilkjøbs, naar man derom henvender sig til Handelsbetjent P. Bonnesen.
Odense Adresse-Contoirs Efterretninger, 1844-05-30
En smukt beliggende Gaard, tæt udenfor en af Sjællands bedste Søstæder, har gibsede og betrukne Værelser, en smuk Have, som staaer i Forbindelse med en Lystskov, 125 Tdr. Land geom. Maal gode Jorder, tjenlige til al Slags Sæd, er tilkjøbs paa billige Vilkaar. Det Nærmere erfares af Kjøbmand P. H. Petersen i Odense.